莊思敏自認唔夠愛與包容致婚姻失敗:最緊要係理念同三觀一致
莊思敏昨晚出席《第二十條》首映,她透露將留港至五月。提到自揭離婚原因是與前夫的政治立場有所不同,她接受訪問時表示絕不會再閃婚,並謂:「喺搵個人同自己長遠相處時,最緊要係理念同三觀一致。對上一段婚姻係因為大家嘅思想唔係好一致,產生好多磨擦,所以嚟緊拍拖都會揀個同自己溝通到、步伐一樣嘅人。」
莊思敏又指拍拖時會不自覺隱藏自己嘅缺點,但一段關係要長遠其實需要坦白,另外亦需與對方家人能夠相處,她自認比較急進、硬頸、長氣,前夫曾因而感到煩,但她如今已學會了可用不同的語氣表達。「當然係因為唔夠愛同包容先會無辦法行落去,但就算有,時間始終會磨滅,所以如果性格好唔同,當團火熄咗都會好大件事。所以我覺得一開始要現實啲,唔好齋靠愛同包容諗住可一生一世。」莊思敏表示因為是公眾人物,對方比較易了解自己,但自己了解對方會需時,所以應該不會閃婚。